Σχέδιο Νόμου για το Πλαίσιο Αναπτυξιακών Κινήτρων

**Άρθρο 1 - Σκοπός**

**1.** Σκοπός του παρόντος νόμου είναι η προώθηση της βιώσιμης ανάπτυξης της χώρας με την εφαρμογή καθεστώτων ενίσχυσης επενδύσεων, τα οποία παρέχουν επενδυτικά κίνητρα και προάγουν την επιχειρηματικότητα, βελτιώνουν το τεχνολογικό επίπεδο και την ανταγωνιστικότητα των επιχειρήσεων και προωθούν την αξιοποίηση του ανθρώπινου δυναμικού της χώρας, την περιφερειακή συνοχή, την έρευνα και την καινοτομία, την ανάπτυξη δικτύων και συνεργειών καθώς και την προστασία του περιβάλλοντος.

**2.** Τα καθεστώτα ενίσχυσης των επενδύσεων του παρόντος νόμου παρέχονται σε συμφωνία με, τον Κανονισμό (ΕΕ) αριθ. 651 της Επιτροπής της 17ης Ιουνίου 2014 (L 187/1 26-6-2014) για την κήρυξη ορισμένων κατηγοριών ενισχύσεων ως συμβατών με την εσωτερική αγορά κατ’ εφαρμογή των άρθρων 107 και 108 της Συνθήκης για τη λειτουργία της Ευρωπαϊκής Ένωσης (Γενικός Απαλλακτικός Κανονισμός) ή με τον Κανονισμό (ΕΕ) αριθ. 1407/2013 της Επιτροπής της 18ης ∆εκεμβρίου 2013 (L 352/1 24-12-2013) σχετικά με την εφαρμογή των άρθρων 107 και 108 της Συνθήκης για τη λειτουργία της Ευρωπαϊκής Ένωσης στις ενισχύσεις ήσσονος σημασίας (Κανονισμός de minimis aid) ή/και άλλους Κανονισμούς Απαλλαγής ή/και άλλο θεσμικό πλαίσιο που εκδίδεται από τα αρμόδια όργανα της Ευρωπαϊκής Ένωσης (Ενωσιακό πλαίσιο).

**Άρθρο 2 - Προκήρυξη καθεστώτων**

**1.** Τα καθεστώτα ενισχύσεων συστήνονται και προκηρύσσονται με απόφαση του

Υπουργού Ανάπτυξης και Ανταγωνιστικότητας.

**2.** Η απόφαση προκήρυξης του καθεστώτος αποτελεί αυτοδίκαιη εγγραφή έργου στο Πρόγραμμα ∆ημοσίων Επενδύσεων.

**3.** Στην απόφαση σύστασης και προκήρυξης καθεστώτος ενίσχυσης καθορίζονται κατ’ ελάχιστον:

α. Ο στόχος του καθεστώτος.

β. Το Ενωσιακό πλαίσιο βάσει του οποίου προκηρύσσεται το καθεστώς και τα στοιχεία της κατά περίπτωση προβλεπόμενης γνωστοποίησης ή έγκρισης ως προς τη συμβατότητα του με τους κανόνες κρατικών ενισχύσεων.

γ. Η διάρκεια του καθεστώτος.

δ. Ο προϋπολογισμός του καθεστώτος και η προέλευση της δημόσιας χρηματοδότησης.

ε. Ο φορέας διαχείρισης του καθεστώτος, οι αρμοδιότητες διαχείρισης καθώς και οι υποχρεώσεις αυτού.

στ. Οι δυνητικοί δικαιούχοι των ενισχύσεων, οι προϋποθέσεις συμμετοχής, οι προδιαγραφές των επενδυτικών σχεδίων (ε/σ) που είναι επιλέξιμα προς υπαγωγή, τα δικαιολογητικά και τα τεχνικοοικονομικά στοιχεία που συνοδεύουν την αίτηση υπαγωγής, καθώς και το ειδικότερο περιεχόμενο αυτών (πεδίο εφαρμογής του καθεστώτος).

ζ. Η μορφή και το ύψος των χορηγούμενων ενισχύσεων.

η. Οι κανόνες επιλεξιμότητας δαπανών.

θ. Η διαδικασία υποβολής, αξιολόγησης και έγκρισης των υποβαλλόμενων αιτήσεων με τρόπο που να διασφαλίζεται η αντικειμενικότητα και η διαφάνεια των διοικητικών ενεργειών, καθώς και το περιεχόμενο των εγκριτικών ή τροποποιητικών ή απορριπτικών ατομικών διοικητικών πράξεων και ο τρόπος δημοσίευσης αυτών.

ι. Τα κριτήρια αξιολόγησης, τα επί μέρους στοιχεία αυτών, οι δείκτες βαθμολόγησης και η στάθμιση τους, τα κριτήρια προτεραιότητας καθώς και το ελάχιστο όριο βαθμολογίας που πρέπει να συγκεντρώνει το ε/σ στο σύνολο ή επιμέρους ομάδες κριτηρίων για την υπαγωγή.

ια. Η διαδικασία υποβολής ενστάσεων και τα όργανα εξέτασης αυτών.

ιβ. Οι υποχρεώσεις των δικαιούχων της ενίσχυσης αναφορικά με την υλοποίηση του ε/σ, η προθεσμία υλοποίησης αυτού, οι προϋποθέσεις και το ανώτατο επιτρεπόμενο όριο παράτασης αυτής, οι προϋποθέσεις και η διαδικασία τροποποίησης του ε/σ, ο χρόνος και οι προϋποθέσεις για την πιστοποίηση της προόδου της υλοποίησης καθώς και της ολοκλήρωσης και έναρξης της παραγωγικής λειτουργίας της επένδυσης και οι μακροχρόνιες υποχρεώσεις των δικαιούχων της ενίσχυσης μετά την ολοκλήρωση της επένδυσης.

ιδ. Οι υποχρεώσεις των δικαιούχων της ενίσχυσης για τις ενέργειες

δημοσιοποίησης της συγχρηματοδότησης του ε/σ, όπως ενδεικτικά η ανάρτηση πινακίδας, η δημοσιοποίηση στην ιστοσελίδα αυτού και η αναφορά σε σχετικά με το σχέδιο έντυπα.

ιε. Η διαδικασία και τα όργανα παρακολούθησης και ελέγχου της υλοποίησης της επένδυσης.

ιστ. Οι κυρώσεις σε περίπτωση παραβάσεων από τους δικαιούχους της ενίσχυσης και η διαδικασία επιβολής τους.

ιζ. Η διαδικασία και οι προϋποθέσεις καταβολής των ενισχύσεων.

ιη. Τα αρμόδια όργανα για την έκδοση αποφάσεων υπαγωγής, τροποποίησης,

ολοκλήρωσης και επιβολής κυρώσεων.

ιθ. Ο τρόπος παρακολούθησης και αξιολόγησης του καθεστώτος προς την

Ευρωπαϊκή Επιτροπή, εφόσον απαιτείται.

κ. Ο τρόπος δημοσιοποίησης της προκήρυξης και τα σημεία ενημέρωσης και παροχής πληροφοριών στους ενδιαφερόμενους.

κα. Η ημερομηνία απονομής στον δικαιούχο του εννόμου δικαιώματος να λάβει την ενίσχυση.

κβ. Κάθε άλλο σχετικό θέμα με την εφαρμογή του καθεστώτος.

**4.** α. Για την αίτηση υπαγωγής επενδυτικού σχεδίου σε καθεστώς ενίσχυσης του παρόντος νόμου καταβάλλεται χρηματικό ποσό το ύψος του οποίου καθορίζεται με κοινή απόφαση των Υπουργών Οικονομικών και Ανάπτυξης και Ανταγωνιστικότητας, ανάλογα με το ύψος του επενδυτικού σχεδίου. Το ποσό αυτό, αντίγραφο της καταβολής του οποίου συνοδεύει την αίτηση υπαγωγής, κατατίθεται στον κωδικό Εσόδου που δημιουργείται για το σκοπό αυτό (ή στον ΚΑΕ ……..), του ειδικού φορέα 35/170 του Προϋπολογισμού του Υπουργείου Ανάπτυξης και Ανταγωνιστικότητας.

β. Από τα έσοδα της καταβολής του χρηματικού ποσού του προηγούμενου έτους

αα. ποσοστό 20% αποτελεί έσοδο του Κρατικού Προϋπολογισμού

ββ. ποσοστό μέχρι 80% εγγράφεται στον τακτικό προϋπολογισμό του Υπουργείου Ανάπτυξης και Ανταγωνιστικότητας στον κωδικό ….. του ειδικού φορέα 35/170 και διατίθεται στη Γενική ∆ιεύθυνση Ιδιωτικών Επενδύσεων του ιδίου Υπουργείου με αποκλειστικό σκοπό τη κάλυψη των αποζημιώσεων των Οργάνων που συμμετέχουν στις διαδικασίες αξιολόγησης, ελέγχου και παρακολούθησης των επενδυτικών σχεδίων που υπάγονται σε καθεστώτα ενισχύσεων. Επίσης από τις πιστώσεις αυτές καλύπτονται οι δαπάνες μετακίνησης, ημερήσιας αποζημίωσης και υπερωριακής απασχόλησης του προσωπικού που συμμετέχει στις ως άνω διαδικασίες.

γ. Με κοινή απόφαση των Υπουργών Οικονομικών και Ανάπτυξης και Ανταγωνιστικότητας καθορίζονται οι αποζημιώσεις των Οργάνων που συμμετέχουν στις διαδικασίες αξιολόγησης, ελέγχου και παρακολούθησης των

επενδυτικών σχεδίων καθώς και το ύψος της ημερήσιας αποζημίωσης και υπερωριακής απασχόλησης των.

δ. Στην περίπτωση ανάγκης πρόσθετης χρηματοδότησης για την κάλυψη των ως άνω δαπανών ή μέχρι την υλοποίηση της ρύθμισης που προβλέπεται στο παρόν άρθρο, το επιπρόσθετο αναγκαίο ποσό θα αποτελεί, με απόφαση του Υπουργού Ανάπτυξης και Ανταγωνιστικότητας, τμήμα των προβλεπόμενων πιστώσεων για την καταβολή των επιχορηγήσεων των επενδυτικών σχεδίων που εγγράφονται στον Προϋπολογισμό των ∆ημοσίων Επενδύσεων και προέρχονται από εθνικούς πόρους.

ε. Με απόφαση του Υπουργού Ανάπτυξης και Ανταγωνιστικότητας κατανέμονται τα σχετικά ποσά στις Υπηρεσίες Εφαρμογής των επενδυτικών νόμων καθώς και ο τρόπος, η διαδικασία, οι προϋποθέσεις και κάθε άλλο ζήτημα για την εφαρμογή των ρυθμίσεων του άρθρου αυτού.

**Άρθρο 3 - Χορηγούμενες ενισχύσεις**

**1.** Το ύψος ενίσχυσης έχει ως ανώτατο όριο τη μέγιστη ένταση ή και τo μέγιστο ποσό που ορίζεται στο Eνωσιακό πλαίσιο βάσει του οποίου συστήνεται το καθεστώς και δύναται να διαφοροποιείται με βάση τον τόπο υλοποίησης ή και τα χαρακτηριστικά του σχεδίου ή και τα χαρακτηριστικά του δικαιούχου.

**2.** Οι μέγιστες εντάσεις ενίσχυσης για τα καθεστώτα περιφερειακών επενδυτικών ενισχύσεων που συστήνονται, καθορίζονται από τον Χάρτη Περιφερειακών Ενισχύσεων της Ελλάδας.

**3.** Οι μέγιστες εντάσεις επενδυτικών περιφερειακών ενισχύσεων, σύμφωνα με τον ισχύοντα εγκεκριμένο Χάρτη Περιφερειακών Ενισχύσεων 2014 -2020 / Κρατική Ενίσχυση αριθ. S.A. (21014/N) – Ελλάδα (C233 18-7-2014), είναι οι ακόλουθες:

α) Μέγιστες εντάσεις ενίσχυσης σε μεγάλες επιχειρήσεις

|  |  |  |
| --- | --- | --- |
| (ΠΕΡΙΦΕΡΕΙΑ NUTS2)  (ΠΕΡΙΦΕΡΕΙΑ NUTS3) | Μέγιστη ένταση περιφερειακών επενδυτικών ενισχύσεων | |
| 1.7.2014-31.12.2017 | 1.1.2018-31.12.2020 |
| 1. Περιφέρειες του άρθρου 107 παράγραφος 3 στοιχείο α) της Συνθήκης ΕΚ | | |
| ΑΝΑΤΟΛΙΚΗ ΜΑΚΕ∆ΟΝΙΑ ΚΑΙ ΘΡΑΚΗ | 25% | 25% |
| ΚΕΝΤΡΙΚΗ ΜΑΚΕ∆ΟΝΙΑ | 25% | 25% |
| ΘΕΣΣΑΛΙΑ | 25% | 25% |
| ΗΠΕΙΡΟΣ | 25% | 25% |
| **∆ΥΤΙΚΗ ΕΛΛΑ∆Α** | **25%** | **25%** |
| ΠΕΛΟΠΟΝΝΗΣΟΣ | 25% | 25% |
| ΒΟΡΕΙΟ ΑΙΓΑΙΟ | 25% | 25% |
|  |  |  |

|  |  |  |
| --- | --- | --- |
| 1. Περιφέρειες του άρθρου 107 παράγραφος 3 στοιχείο γ) της Συνθήκης ΕΚ (2) | | |
| 2.α Προκαθορισμένες περιοχές γ (πρώην περιοχές α) | | |
| ΕL13 ∆ΥΤΙΚΗ ΜΑΚΕ∆ΟΝΙΑ |  |  |
| ΝΟΜΟΣ ΓΡΕΒΕΝΩΝ | 15% | 10% |
| ΝΟΜΟΣ ΚΑΣΤΟΡΙΑΣ | 15% | 15% |
| ΝΟΜΟΣ ΚΟΖΑΝΗΣ | 15% | 10% |
| ΝΟΜΟΣ ΦΛΩΡΙΝΑΣ | 15% | 15% |
|  | 15% | 15% |
| ΕL22 ΙΟΝΙΑ ΝΗΣΙΑ | 15% | 10% |
| ΕL43 ΚΡΗΤΗ | 15% | 10% |
|  |  |  |
| 2.β Προκαθορισμένες περιοχές γ (αραιοκατοικημένες περιοχές) | | |
| ΕL24 ΣΤΕΡΕΑ ΕΛΛΑ∆Α |  |  |
| ΕL243 ΕΥΡΥΤΑΝΙΑ | 15% | 15% |
|  |  |  |
| 2.γ Μη προκαθορισμένες περιοχές γ | | |
| ΕL30 ΑΤΤΙΚΗ | 10% | 10% |
| ΕL42 ΝΟΤΙΟ ΑΙΓΑΙΟ | 10% | 10% |
| ΕL24 ΣΤΕΡΕΑ ΕΛΛΑ∆Α |  |  |
| EL 241 ΒΟΙΩΤΙΑ | 10% | 10% |
| EL244 ΦΘΙΩΤΙ∆Α | 10% | 10% |
| EL242 ΕΥΒΟΙΑ | 10% | 10% |
| EL245 ΦΩΚΙ∆Α | 10% | 10% |

β) Μέγιστες εντάσεις ενίσχυσης για μικρομεσαίες επιχειρήσεις

Οι μέγιστες εντάσεις ενίσχυσης που ισχύουν για μεγάλες επιχειρήσεις δύνανται να αυξηθούν έως και 20 εκατοστιαίες μονάδες για μικρές επιχειρήσεις και έως και 10 εκατοστιαίες μονάδες για μεσαίες επιχειρήσεις. Η διάταξη του προηγούμενου εδαφίου δεν ισχύει για τις ενισχύσεις που χορηγούνται για επενδυτικά σχέδια της περίπτωσης γ΄ της παραγράφου 3 (μεγάλα επενδυτικά σχέδια).

γ) Μεγάλα επενδυτικά σχέδια

α. Για τα επενδυτικά σχέδια με επιλέξιμες δαπάνες άνω των 50 εκατ ευρώ (μεγάλα επενδυτικά σχέδια) το ανώτατο ποσό ενίσχυσης προσδιορίζεται ως εξής:

αα. για το τμήμα μέχρι πενήντα εκατομμύρια (50.000.000) ευρώ παρέχεται το 100% της ανώτατης επιτρεπόμενης έντασης περιφερειακής ενίσχυσης στην οικεία περιοχή, με την επιφύλαξη των οριζομένων στην περίπτωση β΄ της παραγράφου 3 για τις μικρομεσαίες επιχειρήσεις (ανώτατο περιφερειακό όριο). ββ. για το τμήμα που υπερβαίνει τα πενήντα εκατομμύρια (50.000.000) ευρώ μέχρι και εκατό εκατομμύρια (100.000.000) ευρώ παρέχεται το 50% του ανώτατου περιφερειακού ορίου.

γγ. για το τμήμα που υπερβαίνει τα εκατό εκατομμύρια (100.000.000) ευρώ μέχρι και πεντακόσια εκατομμύρια (500.000.000) ευρώ παρέχεται το 34% του ανώτατου περιφερειακού ορίου.

β. Για τον προσδιορισμό των επιλέξιμων δαπανών των μεγάλων επενδυτικών σχεδίων, ως ενιαίο επενδυτικό σχέδιο νοείται κάθε αρχική επένδυση στην οποία προβαίνει ο ίδιος δικαιούχος (σε επίπεδο ομίλου) σε περίοδο τριών ετών από την ημερομηνία έναρξης εργασιών για άλλη ενισχυόμενη επένδυση στην ίδια περιοχή NUTS 3.

**4.** Ο Υπουργός Ανάπτυξης και Ανταγωνιστικότητας κοινοποιεί στην Ευρωπαϊκή Επιτροπή προς έγκριση, επανεξέταση ή τροποποίηση τον Χάρτη Περιφερειακών Ενισχύσεων. Με απόφαση του ίδιου Υπουργού εξειδικεύονται ως εθνικό καθεστώς ο εκάστοτε ισχύον εγκεκριμένος Χάρτης, καθώς και οι κατευθυντήριες Γραμμές και οι Κανονισμοί σχετικά με τις κρατικές ενισχύσεις Περιφερειακού Χαρακτήρα της Ευρωπαϊκής Επιτροπής.

**Άρθρο 4 - ∆ιαδικασία εφαρμογής των καθεστώτων και δομές υποστήριξης**

**1.** Η διαδικασία εφαρμογής των καθεστώτων του παρόντος νόμου εξειδικεύεται στην εκάστοτε απόφαση προκήρυξης.

**2.** Η διαδικασία εφαρμογής των καθεστώτων περιλαμβάνει κατ’ ελάχιστον τα ακόλουθα στάδια:

α) Υποβολή αιτήσεων υπαγωγής.

Τα αιτήματα υπαγωγής υποβάλλονται μετά την έκδοση και δημοσιοποίηση της απόφασης προκήρυξης εντός των προθεσμιών που προβλέπονται σε αυτήν

β) Αξιολόγηση σχεδίων.

Η αξιολόγηση των επενδυτικών σχεδίων διενεργείται από τους αξιολογητές του Εθνικού Μητρώου Πιστοποιημένων Αξιολογητών (ΕΜΠΑ) που συστάθηκε με το π.δ. 33/2011 (ΦΕΚ Α 83) ή πιστοποιημένους φορείς του Εθνικού Μητρώου Πιστοποιημένων Φορέων Αξιολόγησης (ΕΜΠΦΑ) της παρ. 3. Η αξιολόγηση κατ’ ελάχιστον περιλαμβάνει τα ακόλουθα: :

αα) Έλεγχος πληρότητας του αιτήματος βάσει των προβλεπομένων από τη σχετική απόφαση προκήρυξης καθεστώτος δικαιολογητικών και στοιχείων.

ββ) Έλεγχος νομιμότητας σχετικά με την τήρηση των προϋποθέσεών συμμετοχής, των προδιαγραφών των σχεδίων και των ειδικών όρων του καθεστώτος.

γγ) Έλεγχος του κόστους των επιλέξιμων δαπανών για τα καθεστώτα στα οποία οι ενισχύσεις χορηγούνται βάσει προσδιορισμών δαπανών

δδ) Αξιολόγηση του επενδυτικού σχεδίου βάσει των κριτηρίων βαθμολόγησης που ορίζονται στην απόφαση προκήρυξης.

γ) Επιλογή ενισχυόμενων σχεδίων

Τα υποβαλλόμενα επενδυτικά σχέδια κρίνονται επιλέξιμα, εφ’ όσον ικανοποιούνται οι προϋποθέσεις πληρότητας του αιτήματος, νομιμότητας και

ελάχιστης βαθμολογίας, όπως αυτή ορίζεται στην απόφαση προκήρυξης του καθεστώτος.

δ) Έκδοση απόφασης υπαγωγής ή απορριπτικής ε) Ενστάσεις.

Εντός 15 ημερολογιακών ημερών από την κοινοποίηση μέσω ηλεκτρονικού ταχυδρομείου των απορριπτικών αποφάσεων οι αιτούντες μπορούν να ασκήσουν ένσταση κατά αυτών. Με την απόφαση προκήρυξης του καθεστώτος καθορίζονται τα τα όργανα και η διαδικασία εξέτασης των ενστάσεων.

στ) Έλεγχος.

αα. Τα σχέδια που υπάγονται στα καθεστώτα του παρόντος νόμου ελέγχονται κατά τη διάρκεια υλοποίησης τους, κατά το χρόνο ολοκλήρωσης της υλοποίησής τους καθώς και μετά την ολοκλήρωση τους και για χρονικό διάστημα που ορίζεται στην απόφαση προκήρυξης. Ο Έλεγχος μπορεί να είναι διοικητικός ή επιτόπιος, σύμφωνα με τους όρους και τις διαδικασίες της απόφασης προκήρυξης.

ββ. Αντικείμενο του ελέγχου αποτελούν ενδεικτικά η πιστοποίηση της προόδου

υλοποίησης του σχεδίου, η διαπίστωση της συμμόρφωσης του δικαιούχου της ενίσχυσης προς τις διατάξεις του νόμου, της προκήρυξης και της απόφασης υπαγωγής καθώς και η διαπίστωση της τήρησης των μακροχρόνιων υποχρεώσεων. Με απόφαση του Υπουργού Ανάπτυξης εξειδικεύονται οι διαδικασίες, το περιεχόμενο και τα όρια των ελέγχων που διενεργούνται στις επιχειρήσεις των οποίων επενδύσεις υπήχθησαν στα καθεστώτα του παρόντος νόμου από τα κατά περίπτωση αρμόδια Οργανα Ελέγχου

γγ. Ο έλεγχος των σχεδίων διενεργείται από Όργανα Ελέγχου που συστήνονται με απόφαση των οργάνων της περίπτωσης γ΄ και απαρτίζονται από μέλη του Εθνικού Μητρώου Πιστοποιημένων Ελεγκτών (ΕΜΠΕ) που συστάθηκε με το άρθρο 11 του π.δ. 33/2011 καθώς και από Πιστοποιημένους Φορείς του π.δ. 35/2014 (Α 65)

δδ) Τα μέλη των οργάνων αξιολόγησης και εξέτασης των επενδυτικών σχεδίων, ελέγχου επενδύσεων και εκταμίευσης των παρεχόμενων ενισχύσεων υποχρεούνται στην υποβολή δήλωσης για τον έλεγχο της περιουσιακής κατάστασης τους, σύμφωνα με τις διατάξεις του ν. 3213/2003, όπως ισχύει

ζ) Ολοκλήρωση επενδυτικού σχεδίου.

Τα επενδυτικά σχέδια που υπάγονται στα καθεστώτα του παρόντος νόμου θεωρούνται ολοκληρωμένα, εφόσον έχει υλοποιηθεί το φυσικό αντικείμενο, έχει εξοφληθεί το σύνολο των δαπανών, έχουν εισφερθεί τα προβλεπόμενα ίδια και δανειακά κεφάλαια και εκπληρούνται τυχόν πρόσθετοι όροι και προϋποθέσεις που τίθενται στο καθεστώς ή/και την απόφαση υπαγωγής. Η

απόφαση ολοκλήρωσης εκδίδεται από τα αρμόδια όργανα, όπως αυτά προσδιορίζονται στην απόφαση προκήρυξης και ορίζει το τελικό ποσό ενίσχυσης, βάσει των πραγματικών στοιχείων υλοποίησης που προκύπτουν μετά από τη διενέργεια ελέγχου της παραπάνω παραγράφου.

η) Καταβολή ενισχύσεων.

Η καταβολή της ενίσχυσης ή η αυτοδίκαια χρήση του οφέλους από το δικαιούχο μπορεί να γίνεται είτε εφ’ άπαξ είτε σε δόσεις, σύμφωνα με τα οριζόμενα στην απόφαση προκήρυξης. Στις κεφαλαιακές ενισχύσεις δύναται να προβλέπεται προκαταβολή μέρους ή και του συνόλου της ενίσχυσης. Στην περίπτωση προκαταβολής ο δικαιούχος οφείλει να προσκομίσει ισόποση εγγυητική επιστολή από Χρηματοπιστωτικό Ίδρυμα που είναι εγκατεστηµένο και λειτουργεί νόμιμα στην Ελλάδα ή σε άλλο κράτος–µέλος της Ευρωπαϊκής Ένωσης προσαυξημένη κατά 10%. Το περιεχόμενο της ως άνω εγγυητικής επιστολής καθώς και κάθε σχετικό θέμα ορίζονται με απόφαση του Υπουργού Ανάπτυξης & Ανταγωνιστικότητας.

θ) Παρακολούθηση τήρησης των μακροχρόνιων υποχρεώσεων.

Οι διαδικασίες παρακολούθησης της τήρησης των μακροχρόνιων υποχρεώσεων των δικαιούχων ενισχύσεων, ορίζονται στην εκάστοτε απόφαση προκήρυξης του καθεστώτος και υποστηρίζεται από το Πληροφοριακό Σύστημά της παρ. 2 του παρόντος άρθρου.

3. α. Οι αποφάσεις υπαγωγής εκδίδονται, ως εξής:

αα. Από τον Υπουργό Ανάπτυξης και Ανταγωνιστικότητας για τα επενδυτικά σχέδια ύψους άνω των τριών εκατομμυρίων (3.000.000) ευρώ που πραγματοποιούνται σε όλη την Επικράτεια, πλην των Περιφερειών Ανατολικής Μακεδονίας και Θράκης, Κεντρικής Μακεδονίας και ∆υτικής Μακεδονίας,

ββ. Από τον Υπουργό Μακεδονίας και Θράκης για τα επενδυτικά σχέδια ύψους άνω των τριών εκατομμυρίων (3.000.000) ευρώ που πραγματοποιούνται στις Περιφέρειες Ανατολικής Μακεδονίας και Θράκης, Κεντρικής Μακεδονίας και

∆υτικής Μακεδονίας.

γγ. Από τους Περιφερειάρχες, για τα επενδυτικά σχέδια ύψους μέχρι τριών εκατομμυρίων (3.000.000) ευρώ, που πραγματοποιούνται μέσα στα όρια κάθε Περιφέρειας.

δδ. Από τον Υπουργό Ανάπτυξης και Ανταγωνιστικότητας για τα επενδυτικά σχέδια που πραγματοποιούνται μέσα στα όρια περισσότερων της μιας εκ των ως άνω Περιφερειών με την επιφύλαξη της διάταξης της υποπερίπτωσης ββ`

εε. Τα όρια των παραπάνω περιπτώσεων α, β και γ της προηγούμενης παραγράφου μπορούν να αναπροσαρμόζονται με απόφαση του Υπουργού

Ανάπτυξης και Ανταγωνιστικότητας και Ναυτιλίας /Η΄/ με την απόφαση προκήρυξης του καθεστώτος ενίσχυσης.

β. Οι απορριπτικές αποφάσεις εκδίδονται από τα ίδια ως άνω όργανα.

γ. Οι αποφάσεις υπαγωγής των σχεδίων στα καθεστώτα ενισχύσεων μπορούν να τροποποιούνται από τα όργανα που εξέδωσαν τις οικείες αποφάσεις υπαγωγής και σύμφωνα με τους όρους και τις διαδικασίες που ορίζονται στην απόφαση προκήρυξης τους, χωρίς να επιτρέπεται η αύξηση του επιχορηγούμενου προϋπολογισμού, η αύξηση της έντασης ή του ποσού της αρχικά εγκεκριμένης ενίσχυσης.

4 α. Η υποστήριξη της εφαρμογής των καθεστώτων του παρόντος νόμου

γίνεται από το Πληροφοριακό Σύστημα Κρατικών Ενισχύσεων (ΠΣΚΕ), το οποίο λειτουργεί στο Υπουργείο Ανάπτυξης και Ανταγωνιστικότητας,, υπό την επιχειρησιακή ευθύνη της Αποκεντρωμένης Μονάδας Κρατικών Ενισχύσεων (ΑΜΚΕ) του Υπουργείου Η ηλεκτρονική διεύθυνση για την πρόσβαση στο ανωτέρω Πληροφοριακό Σύστημα γνωστοποιείται σύμφωνα με τα οριζόμενα στην παρ. 1 του άρθρου 8 του παρόντος. Με απόφαση του Υπουργού Ανάπτυξης και Ανταγωνιστικότητας προσδιορίζονται οι όροι χρήσης του ΠΣΚΕ όσον αφορά τα καθεστώτα του παρόντος νόμου.

β. Η εφαρμογή του Πληροφοριακού συστήματος είναι υποχρεωτική για όλα τα καθεστώτα και όλα τα στάδια του νόμου αυτού, τόσο από τους λήπτες ενίσχυσης όσο και από τους εμπλεκόμενους φορείς.

**Άρθρο 6 - Αυτοτελές Τμήμα Εθνικού Αναπτυξιακού Πλαισίου**

**1.** Το Αυτοτελές Τμήμα Φορολογικών Κινήτρων της Γενικής Γραμματείας Στρατηγικών και Ιδιωτικών Επενδύσεων του Υπουργείου Ανάπτυξης και Ανταγωνιστικότητας μετονομάζεται σε Αυτοτελές Τμήμα Εθνικού Αναπτυξιακού Πλαισίου.

**2.** Αρμοδιότητες του Τμήματος, επιπλέον όσων ορίζονται με την παρ. 2 του άρ. 35

του π.δ. 116/2014 (Α 185), είναι οι ακόλουθες:

α. Η μέριμνα για τον σχεδιασμό, τη σύνταξη, την τεχνική και οικονομική παρακολούθηση των καθεστώτων ενίσχυσης των επενδύσεων καθώς και για τη σύνταξη των κανονιστικών αποφάσεων που προβλέπει ο παρών νόμος και η γνωστοποίηση αυτών στην Ευρωπαϊκή Ένωση.

β. Η μέριμνα για την πραγματοποίηση όλων των ενεργειών που σχετίζονται με την αξιολόγηση των υποβαλλόμενων επενδυτικών σχεδίων, την έκδοση εγκριτικών ή απορριπτικών αποφάσεων, την εξέταση αιτημάτων ουσιωδών τροποποιήσεων των εγκεκριμένων επενδυτικών σχεδίων

γ. Ο έλεγχος πληρότητας των υποβαλλομένων προς αξιολόγηση επενδυτικών φακέλων

δ. Η εισήγηση για την έκδοση ατομικών πράξεων υπαγωγής σε καθεστώτα ενίσχυσης των επενδύσεων

ε. Η εν γένει διαχείριση της λειτουργίας των συλλογικών οργάνων που συστήνονται στο πλαίσιο καθεστώτων ενίσχυσης επενδύσεων όπως, ενδεικτικά, η γραμματειακή εξυπηρέτησή τους, η τήρηση πρακτικών συνεδριάσεων, η τήρηση αρχείου εισηγήσεων

στ. H εν γένει διαχείριση Μητρώου Αξιολογητών και η μέριμνα για τη θεσμοθέτηση διαδικασιών πιστοποίησης - εκπαίδευσης - αξιολόγησης των μελών Μητρώου Αξιολογητών και της σύνταξης Οδηγού ∆εοντολογίας Αξιολογητών και Αξιολόγησης Επενδύσεων

ζ. Η μέριμνα για την πραγματοποίηση όλων των ενεργειών που σχετίζονται με την παρακολούθηση και τον έλεγχο της τήρησης των όρων των εγκριτικών πράξεων και των διατάξεων των καθεστώτων ενίσχυσης επενδύσεων από τους επενδυτές κατά τα στάδια υλοποίησης, ολοκλήρωσης και λειτουργίας της επένδυσης μετά την ολοκλήρωση, όπως ενδεικτικά η εισήγηση συγκρότησης των Οργάνων Ελέγχου για τη διενέργεια όλων των ειδών ελέγχου επενδύσεων, η εισήγηση για την έκδοση αποφάσεων ολοκλήρωσης και έναρξης παραγωγικής λειτουργίας των επενδύσεων, πιστοποίησης προόδου υλοποίησης επενδυτικών έργων και εισήγηση για την έκδοση ανακλητικών αποφάσεων ή και επιβολής κυρώσεων στις περιπτώσεις που έχει προηγηθεί οποιοσδήποτε έλεγχος επενδυτικών σχεδίων

η. H εν γένει διαχείριση του Μητρώου Ελεγκτών, η μέριμνα για τη

θεσμοθέτηση διαδικασιών πιστοποίησης - εκπαίδευσης - αξιολόγησης των μελών του Μητρώου Ελεγκτών, σύνταξης Οδηγού ∆εοντολογίας Ελεγκτών και Οδηγού Ελέγχου Επενδύσεων

θ. Ο έλεγχος των δικαιολογητικών καταβολής των ενισχύσεων και η έκδοση των σχετικών εντολών

ι. Η διαχείριση του πληροφοριακού συστήματος στα πλαίσια των αρμοδιοτήτων

του Τμήματος.

**Άρθρο 7 - Ετήσιος Προγραμματισμός**

**1.** Με κοινή απόφαση των Υπουργών Ανάπτυξης και Ανταγωνιστικότητας και Οικονομικών δεσμεύεται ετησίως το συνολικό ποσό ενισχύσεων που προβλέπεται στα καθεστώτα που προκηρύσσονται βάσει του παρόντος νόμου.

**2.** Φορείς εκτός του Υπουργείου Ανάπτυξης και Ανταγωνιστικότητας, οι οποίοι προτίθενται να εντάξουν καθεστώτα τους στον παρόντα νόμο, οφείλουν να υποβάλουν στη Γενική Γραμματεία Στρατηγικών και Ιδιωτικών Επενδύσεων ετήσιο προγραμματισμό.

**Άρθρο 8 - Υποχρεώσεις δημοσιότητας**

**1.** Κάθε πληροφορία που αφορά την εφαρμογή των καθεστώτων ενίσχυσης του παρόντος νόμου αναρτάται σε ιστοσελίδα, ο διαδικτυακός τόπος της οποίας ανακοινώνεται μέσω της ιστοσελίδας του Υπουργείου Ανάπτυξης και Ανταγωνιστικότητας. Οι ανακοινώσεις, προσκλήσεις και οι εν γένει ενημερωτικές αναρτήσεις των υπηρεσιών στην ιστοσελίδα αυτή επέχουν θέση δημοσιεύσεως. Στην παραπάνω ιστοσελίδα αναρτώνται για κάθε καθεστώς κατ’ ελάχιστον οι προβλεπόμενες από το εφαρμοζόμενο ενωσιακό πλαίσιο πληροφορίες. Οι φορείς διαχείρισης των καθεστώτων ενίσχυσης του νόμου αυτού οφείλουν να διαθέτουν μονάδα για την υποδοχή, ενημέρωση και εξυπηρέτηση του επιχειρηματικού κοινού και να συνεργάζονται προς τούτο με το Αυτοτελές Τμήμα Αναπτυξιακών Κινήτρων της Γενικής Γραμματείας Στρατηγικών και Ιδιωτικών Επενδύσεων του Υπουργείου Ανάπτυξης & Ανταγωνιστικότητας.

Η Γενική Γραμματεία Στρατηγικών και Ιδιωτικών Επενδύσεων μεριμνά για την ενημέρωση του επιχειρηματικού κοινού σχετικά με τις ενισχύσεις του νόμου αυτού μέσω της ιστοσελίδας του Υπουργείου Ανάπτυξης και Ανταγωνιστικότητας, για την έκδοση εντύπου υλικού και τη διοργάνωση εκδηλώσεων και σχετικών εκπαιδευτικών σεμιναρίων.

**2.** Οι φορείς διαχείρισης των καθεστώτων ενίσχυσης του νόμου αυτού έχουν την υποχρέωση να παρακολουθούν, επεξεργάζονται και παρέχουν στις αρμόδιες εθνικές αρχές τα στοιχεία και πληροφορίες για την κατάρτιση του Ετήσιου Πίνακα Κρατικών Ενισχύσεων SARI (StateAidReporting Interactive:

∆ιαδραστική Αναφορά Κρατικών Ενισχύσεων) που υποβάλλεται στην Ευρωπαϊκή Επιτροπή καθώς και για τις εκθέσεις που υποβάλλονται σε άλλους εθνικούς και διεθνείς οργανισμούς.

**3.** Οι φορείς διαχείρισης των καθεστώτων ενίσχυσης διατηρούν λεπτομερείς φακέλους με τις πληροφορίες και τα δικαιολογητικά έγγραφα, που απαιτούνται προκειμένου να διαπιστωθεί κατά πόσον πληρούνται όλοι οι όροι και οι προϋποθέσεις σύστασης αυτών και να επιβεβαιώνεται η επάρκεια τους κατά τους ελέγχους που διενεργούνται από τις αρμόδιες εθνικές αρχές ή υπηρεσίες τις Ευρωπαϊκής Ένωσης. Οι ανωτέρω φάκελοι διατηρούνται επί 10 έτη από την ημερομηνία κατά την οποία χορηγήθηκε η τελευταία ενίσχυση δυνάμει του καθεστώτος.

Η υποχρέωση αυτή ισχύει και για τις επιχειρήσεις που λαμβάνουν τις ενισχύσεις

των εν λόγω καθεστώτων ο οποίες προς τούτο οφείλουν να έχουν διακριτική

λογιστική παρακολούθηση των μεγεθών που σχετίζονται με την υλοποίηση του σχεδίου και τους όρους της απόφασης υπαγωγής

**Άρθρο 9 - Κανόνες κρατικών ενισχύσεων**

Στο καθεστώτα ενίσχυσης του νόμου αυτού εφαρμόζονται οι παρακάτω κανόνες:

**1. Σώρευση - Κατάτμηση**

α. Επενδυτικά σχέδια ή άλλα έργα ή δραστηριότητες που ενισχύονται από καθεστώς του νόμου αυτού δεν επιτρέπεται να υπαχθούν σε άλλο καθεστώς κρατικών ενισχύσεων ή καθεστώς de minimis. Κατ’ εξαίρεση στην απόφαση προκήρυξης του καθεστώτος μπορεί να προβλέπεται η δυνατότητα σώρευσης των προβλεπομένων από αυτό ενισχύσεων με τις ενισχύσεις συγκεκριμένων άλλων καθεστώτων, με την προϋπόθεση ότι η σώρευση αυτή δεν οδηγεί σε υπέρβαση των ορίων που ορίζονται στο πλαίσιο βάσει του οποίου συστήνεται το καθεστώς.

β. Για να εξακριβωθεί η συμμόρφωση των ορίων στις μέγιστες εντάσεις ενίσχυσης και στα μέγιστα ποσά ενίσχυσης που προβλέπονται στο ενωσιακό πλαίσιο βάσει του οποίου συστήνεται το καθεστώς, λαμβάνεται υπόψη το συνολικό ποσό των ενισχύσεων που χορηγούνται κατά περίπτωση στην ενισχυόμενη δραστηριότητα, στο ενισχυόμενο έργο ή στην επιχείρηση και ελέγχεται προς αποφυγή η περίπτωση τεχνητής κατάτμησης**.**

**2. Εντολή ανάκτησης**

Στα καθεστώτα του νόμου αυτού δεν υπάγονται σχέδια φορέων, για τους οποίους εκκρεμεί εντολή ανάκτησης ενισχύσεων κατόπιν προηγούμενης απόφασης της Επιτροπής, με την οποία οι ενισχύσεις κηρύσσονται παράνομες και ασυμβίβαστες με την Εσωτερική Αγορά. Από την πρόβλεψη του προηγούμενου εδαφίου εξαιρούνται τα καθεστώτα ενισχύσεων για την επανόρθωση ζημιών που προκαλούνται από ορισμένες θεομηνίες.

**3. Χαρακτήρας κινήτρου**

Οι ενισχύσεις των καθεστώτων του νόμου αυτού οφείλουν να λειτουργούν ως κίνητρο για την περαιτέρω ανάπτυξη δραστηριοτήτων ή έργων, και δεν θα πρέπει να εφαρμόζονται για δραστηριότητες τις οποίες θα ανέπτυσσε ο δικαιούχος ακόμη και χωρίς την χορήγηση της ενίσχυσης .Για τη διασφάλιση του κινήτρου των χορηγούμενων ενισχύσεων εφαρμόζονται κατ΄ ελάχιστον οι σχετικοί κανόνες του εφαρμοζομένουκοινοτικού πλαισίου βάσει του οποίου συστήνεται το καθεστώς.

**4. Προβληματικές επιχειρήσεις**

Οι ενισχύσεις των καθεστώτων του παρόντος νόμου δεν χορηγούνται σε προβληματικές επιχειρήσεις όπως αυτές ορίζονται στο εκάστοτε ενωσιακό πλαίσιο βάσει του οποίου συστήνεται το καθεστώς, με εξαίρεση τα καθεστώτα που συστήνονται σύμφωνα με τις Κατευθυντήριες γραμμές σχετικά με τις κρατικές ενισχύσεις για τη διάσωση και αναδιάρθρωση μη χρηματοπιστωτικών προβληματικών επιχειρήσεων (2014/C 249/01 31-7-2014) και τα καθεστώτα ενισχύσεων για την επανόρθωση ζημιών που προκαλούνται από ορισμένες θεομηνίες.

**Άρθρο 14 - Γραφείο Εσωτερικού Ελέγχου**

Η ορθή εφαρμογή των διαδικασιών των καθεστώτων ενισχύσεων που συστήνονται με το νόμο αυτό ελέγχεται από το Αυτοτελές Τμήμα Επιθεώρησης Στρατηγικών και Ιδιωτικών Επενδύσεων (Τ.Ε.Σ.Ι.Ε.), που συγκροτήθηκε με το άρθρο 15 του Ν.4146/2013 (Α΄ 90) και υπάγεται απευθείας στον Υπουργό Ανάπτυξης και Ανταγωνιστικότητας, σύμφωνα με τα προβλεπόμενα στο άρθρο 7 του Π∆ 116/2014. Στο πλαίσιο των παραπάνω αρμοδιοτήτων το εν λόγω Γραφείο λειτουργεί και ως λήπτης καταγγελιών και ως σημείο επαφής για την αντιμετώπιση της απάτης στην εφαρμογή των καθεστώτων του παρόντος νόμου.